
Energeetiku AÜ 255 maaüksuse 
munitsipaalomandisse taotlemine
1. Asjaolud ja menetluse käik 
Vaivara vallas, Tõrvajõe külas; aiandusühistus Energeetik asub aiamaja, mis on registreeritud Riiklikus Ehitisregistris Narva linna nimele. Linna omandis oleva ehitise alune- ja selle teenindamiseks vajalik maa tuleb taotleda munitsipaalomandisse. 

Vaivara Vallavalitsus määras 16.06.2015.a korraldusega nr 132 ehitise lähiaadressiks Energeetiku AÜ 255, pindalaks 562 m2 ja maa sihtotstarbeks elamumaa. 

Et taotleda Energeetiku AÜ 255 maaüksus linna munitsipaalomandisse on vaja lähtudes Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõikest 1 kohaliku omavalitsuse volikogu vastavat otsust, mille alusel linnavalitsus esitab maa munitsipaalomandisse andmise otsustajale taotluse.

2. Õiguslikud alused
2.1 Maareformi seaduse § 28 lõike 1 punkti 1 kohaselt antakse munitsipaalomandisse munitsipaalomandis olevate hoonete ja rajatiste alune ning neid teenindav maa.
2.2 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.3 Juhindudes Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”.
3. Otsus
Taotleda Narva linna munitsipaalomandisse Energeetiku AÜ 255 maaüksus (lisa 1), pindalaga 562 m2 ja maa sihtotstarbega elamumaa (001; E). 

4. Rakendussätted
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada linnavalitsusel käesoleva otsuse punktis 3 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

